हिसार। क्षेत्र के गांव बिठमड़ा में शनिवार सांय राजकीय कन्या विद्यालय में भारत सरकार में केन्द्रीय इस्पात मंत्री बीरेन्द्र सिंह डूमरखां की जनसभा का आयोजन किया गया। जनसभा में उनके साथ उचाना हलका से विधायक एवं उनकी पत्नी प्रेमलता ने भी शिरकत की। गांव पहुंचने पर वीरेन्द्र सिंह का ग्रामीणों ने अभिनंदन किया और उनको पगड़ी पहनाकर सम्मान किया। केन्द्रीय मंत्री ने कहा कि करीबन 48 वर्षों से उनका बिठमड़ा गांव में आना जाना रहा है जिसके कारण ग्रामीणों का अपार प्रेम उन्हें मिलता रहा है।
उन्होंने राजनीति पर बोलते हुए कहा कि दूसरों को अपनी ताकत के बलबूते नीचे गिराना राजनीति नहीं बल्कि उनके साथ मिलकर चलना राजनीति है। वीरेन्द्र सिंह ने ग्रामीणों को सुझाव देते हुए कहा कि आज के दौर में ग्रामीणों के लिए सिर्फ खेती और नौकरियां ही काफी नहीं है बल्कि खुद को समय के अनुसार परिवर्तित कर गांवों से निकलकर शहरी स्तर पर अपना विकास करना जरूरी है। उन्होंने कहा कि गरीब और किसान के हित के लिए उन्होंने सदा कंधे से कंधा मिलाकर काम किया है और हमेशा करता रहूंगा। हरियाणा प्रदेश की उन्नति के लिए उन्होंने कहा कि जब तक प्रदेश में 36 बिरादरी एक होकर नहीं रहेगी या फिर उनकी बात एक नहीं रहेगी तब तक हरियाणा प्रदेश की तरक्की होना असंभव है। उन्होंने भारत के प्रधानमंत्री नरेन्द्र मोदी को लेकर कहा कि जो काम उनके कांग्रेस में होते हुए 40 वर्षों में नहीं हो पाया था वह काम पीएम मोदी ने मात्र 40 दिनों में उन्हें केन्द्र सरकार में मंत्री बनाकर कर दिखाया।
उन्होंने कहा कि मोदी ने देश में अधिक पैसों से छोटे पैसे वाले को खींचने की कहावत को झूठा कर दिखाया और नोटबंदी के द्वारा कम पैसों वालों के सामने धनवानों को झुकने पर मजबूर कर दिया। इसके अलावा केंद्रीय मंत्री ने बिठमड़ा गांव की विकास कार्यों की मांगों को सुना और उनमें से कुछ पूरी करवाने का आश्वासन दिया और कुछ मांगों को पूरा करने की घोषणा की। उचाना विधायक प्रेमलता ने कहा कि प्रदेश सरकार में सब कुछ सही है लेकिन जो नौकरियों में पारदर्शिता की बात सामने आयी है उससे तो केवल मेरिट आधार पर ही नौकरी मिल पाना संभव अन्यथा नहीं।
हरियाणा वेयरहाऊस कॉरर्पोरेशन चेयरमैन श्रीनिवास गोयल ने कहा कि बिठमड़ा में श्रीकृष्ण गोशाला के लिए सरकार की ओर 5 लाख रुपए दिये गए और इसके अलावा भी गांव के विकास के लिए मुख्यमंत्री से डी-प्लान के तहत विकास राशि मंजूर करवाएंगे। भाजपा जिला महामंत्री आशा रानी खेदड़ ने केन्द्रीय मंत्री वीरेंद्र सिंह को गांव के विकास के लिए एक मांगपत्र भी सौंपा। इस अवसर पर सरपंच बलबीर सिंह फौजी, मा.रामफल शर्मा, रामफल नैन, सीमा गैबीपुर, सतपाल शर्मा, का.मियां सिंह बिठमड़ा, विनय कुमार, धूप सिंह बिठमड़ा,संजय धत्तरवाल, सतपाल शर्मा, मनोज शर्मा, राममिलन शर्मा, सुरेश कुमार, धर्मवीर, किरण धत्तरवाल, रमेश शर्मा, भीम सिंह, शमशेर जांगड़ा, देवेन्द्र सरपंच, हरेन्द्र सिंह, तेलूराम, मा.सुरेन्द्र, अमी सिंह, शीशपाल चहल, दरबारा सिंह, सुरेश कुमार समेत सैंकडों लोग मौजूद रहे।
hin_Deva hin_Deva hin_Deva awa_Deva